Bhunaigh an tÚdarás roinnt coistí le maoirseacht a dhéanamh ar rialachas agus le hobair an Údaráis maidit lena chuid tasaíochtaí reachtúla a chur chun cinn. Bunáitear gach Coiste faoi théarmaí tagartha ina leagtar amach a gcuspóir agus a threoraíonn a n-obair. Déantar na téarmaí tagartha seo a athbhreithniú gach bliain agus bíonn siad faoi réir leasú I gcomhthéacs chlár oibre an Údaráis atá ag teacht chun cinn.
Go dtí seo, bunaíodh cúig choiste. Cliceáil ar gach Coiste thíos le hamharc ar a bhallraíocht, Téarmaí Tagartha agus faisnéis eile, miontuairiscí cruinnithe coiste ina measc.
An Coiste Iniúchóireachta agus Measúnú Riosca
Tá an Coiste mar chuid de thimpeallacht rialaithe an Údaráis, ag a bhfuil an tasc chun comhairle neamhspleách a sholáthar don Oifigeach Cuntasaíochta agus don Údarás agus tacú leo ina gcuid freagrachtaí le haghaidh saincheistenna riosca, rialaithe inmheánaigh agus rialachais.
An Coiste um Straitéis agus Feidhmíocht Póilíneachta
Déanann an Coiste monatóireacht agus meastóireacht ar fheidhmíocht laethúil an Gharda Síochána, agus díriú ar Leith ar an dul chun cinn a rinneadh in aghaidh an Phlean Póilíneachta bhliantúil. Cuireann an Coiste comhairle ar an Údarás ar chinneadh a dhéanamh faoi na Tosaíochtaí Póilíneachta bliantúla agus na spriocanna feidhmíochta agus ar Ráiteas Straitéise an Gharda Síochána, an Plean Póilíneachta bliantúil agus Tuarascálacha Bliantúla.
An Coiste Forbartha Eagraíocht an Gharda Síochána
Déanann an Coiste maoirseacht ar an gclár claochlaithe agus nuachóirithe sa Gharda Síochána, agus leagtar béim ar Leith ar chur I bhfeidhm mholtaí Thuarascáil Chigreachta an Gharda Síochána, ‘An Phóilíneacht in Éirinn a Athrú, agus maoirseacht a dhéanamh ar sholáthar Chlár Nuachóirithe agus Athnuachana an Gharda Síochána.
An Coiste um Dhearbhú Cáilíochta ar Cheapacháin agus Rialachas Roghnúcháin maidir leis an Gharda
Cuireann an Coiste rialachas agus dearbhú cáilíochta ar fáil maidir le comórtas roghnúcháin faoinar tugadh le haghaidh ceapacháin leis na céimeanna seo a leanas: Coimisinéir Cúnta, Ard-Cheannfort agus Ceannfort sa Gharda Síochána.
Coiste Díscaoilte
An Coiste um an Cód Eitice
Déanann an Coiste maoirseachta ar an nGarda Síochána ina chuid oibre chun an Cód Eitice a leabú ar fud na heagraíochta. Thug an Coiste seo faoin obair thalún chun an Cód Eitice a fhorbairt in 2016. D’oibrigh an Coiste chun dréacht a ullmhú agus thug sé faoi chomhairliúcháin phoiblí ar an gcód a bhí bunaithe ag an Údarás I Nollaig 2016 agus a seoladh in Eanáir 2017.